**ПРОЕКТ НА ДОГОВОР**

# Д О Г О В О Р

**за възлагане на обществена поръчка**

**за доставка на лекарствени продукти**

 Днес, ……../………../2020 г., в гр. София между:

**УМБАЛ “СВЕТА ЕКАТЕРИНА” ЕАД**, със седалище и адрес на управление: гр. София 1431, Столична община – район Триадица, бул. “Пенчо Славейков” № 52 А, вписано в Търговския регистър на Агенцията по вписванията, ЕИК: 831605845, представлявано от проф. д-р Генчо Кръстев Начев, д.м.н. – изпълнителен директор, наричано по-долу за краткост **ВЪЗЛОЖИТЕЛ**, от една страна, и

„………………………” ............ със седалище и адрес на управление: ………………………… ЕИК ..........................., представлявано от ……………………………………………… наричано по-долу за краткост **ИЗПЪЛНИТЕЛ**

 **на основание чл. 112, ал. 1 от Закона за обществени поръчки при условията на чл. 18, ал. 1, т. 1 от ЗОП и в съответствие с решение №………от……....г. на Изпълнителния директор за определяне на изпълнител на обществена поръчка се сключи настоящият договор за доставка при следните условия:**

**I.ПРЕДМЕТ НА ДОГОВОРА**

**1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави **лекарствени продукти по обособена позиция № ……….,** наричани в договора **СТОКИ**, подробно описани по вид, количество, единични цени и обща стойност в Спецификация – Приложение № 1 – неразделна част от договора. Посочените количества в Приложение № 1 са ориентировъчни и не пораждат задължения за възложителя да ги закупи в пълен обем.

**2.** Конкретните доставки в рамките на предмета на настоящия договор се извършват въз основа на писмени заявки на **ВЪЗЛОЖИТЕЛЯ,** в зависимост от фактическите потребности на болницата на базата прием на пациенти и финансова обезпеченост за изпълнението на поръчката.

**3.**Изпълнителят има право/няма право да ползва подизпълнител при изпълнение на договора. *(Когато в процедурата изпълнителят е декларирал, че ще ползва подизпълнители при изпълнение на обществената поръчка в договора се допълва следното:*

*3.1. При изпълнение на договора Изпълнителят има право да ползва следните подизпълнители за : ............................................................................................*

*(посочват предвидените подизпълнители и видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка)*

*3.2.Изпълнителят е длъжен да сключи договор за подизпълнение с подизпълнителя/подизпълнителите, посочени в т. 3.1.*

*3.3. За работата на подизпълнителите Изпълнителят отговаря като за своя работа.*

*3.4. В срок до три дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП.*

**ІІ. ЦЕНА И ПЛАЩАНЕ**

**1.** Общата прогнозна стойност на договора за периода на действието му възлиза на .......................... (..........................................................................................................) лева без ДДС, въз основа на оферираните единичните цени и количествата в рамките на възложените с настоящия договор номенклатури и съгласно Спецификация – Приложение № 1, неразделна част от договора **и не може да бъде надвишавана**.

**2.** Единичните цените на стоките, предмет на настоящия договор, са съгласно ценовата оферта на **ИЗПЪЛНИТЕЛЯ** и включват всички разходи до мястото на изпълнение.

**3.** Изпълнението на договора се извършва по единични цени, посочени в офертата на **ИЗПЪЛНИТЕЛЯ**, които не подлежат на промяна за целия срок на действие на договора.

**4.** Изменение на договора се допуска по изключение само при условията на чл. 116 от ЗОП.

**5.** Плащанията на доставените стоки се извършват по банков път по сметката на **ИЗПЪЛНИТЕЛЯ** в срок до 60 дни след подписване на предавателно – приемателен протокол за приемане на стоката и представянена фактура, подписана и одобрена от **ВЪЗЛОЖИТЕЛЯ**.

**6.** *Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. В този случай разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.*

***7.*** *Когато ИЗПЪЛНИТЕЛЯТ е сключил договор/договори за подизпълнение, с подизпълнителя/те, посочени в офертата му, и не са направени директни плащания към подизпълнителя/те, ВЪЗЛОЖИТЕЛЯТ извършва окончателно плащане към ИЗПЪЛНИТЕЛЯ, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда, посочен в договора.*

### ІІІ. УСЛОВИЯ НА ДОСТАВКА

**1.** Доставката на стоките, предмет на настоящия договор, се извършва от **ИЗПЪЛНИТЕЛЯ** въз основа на писмена заявка на **ВЪЗЛОЖИТЕЛЯ,** в срок до 24 часа от получаването, а при спешни случаи – до 4 часа. В писмената заявка на **ВЪЗЛОЖИТЕЛЯ** се съдържат индивидуализиращите признаци на стоките и тяхното количество в съответствие с подписаната спецификация. При заявка, предхождаща почивни или празнични дни, срокът тече от първия следващ работен ден.

**2.** За място на изпълнението се счита аптеката на болницата на **УМБАЛ “СВЕТА ЕКАТЕРИНА” ЕАД**, гр. София 1431, Столична община – район Триадица, бул. “Пенчо Славейков” № 52 А.

**3.** За дата на доставяне се счита датата, на която стоките са приети от **ВЪЗЛОЖИТЕЛЯ** с приемателно - предавателен протокол без възражения.

**4.** Доставката на стоките се удостоверява с двустранно подписан приемателно-предавателен протокол.

**5.** Собствеността върху стоките и рискът от случайното погиване или повреждане на стоките преминава върху **ВЪЗЛОЖИТЕЛЯ** в момента на фактическото им приемане на мястото на изпълнението съгласно предавателно-приемателния протокол.

**6.** Качеството на доставените стоки трябва да отговаря на техническите стандарти на производителя и декларираното в офертата на **ИЗПЪЛНИТЕЛЯ,** включително съответствието с наличната апаратура на **ВЪЗЛОЖИТЕЛЯ.**

**7.** Остатъчният срок на годност на доставените стоки е **не по-малък от** 60 **%** от обявения от производителя върху опаковката към датата на доставката.

**8.** Всяка доставка на лекарствени продукти се придружава с документи съгласно ЗЛПХМ.

**ІV. ЗАДЪЛЖЕНИЯ НА ИЗПЪЛНИТЕЛЯ**

1. ИЗПЪЛНИТЕЛЯТ се задължава да достави стоките в договорения срок със собствен специализиран транспорт, в съответствие с нормативно установените изискванията, и да ги предаде, придружени с необходимите сертификати за качество.

**2. ИЗПЪЛНИТЕЛЯТ** се задължава да предаде стоките от съответната номенклатура, произход, количество и качество на мястото на доставяне съгласно предложеното в неговата оферта.

**3. ИЗПЪЛНИТЕЛЯТ** се задължава да представи необходимите документи за извършване на плащането най-късно в деня на доставяне на стоките.

**4. ИЗПЪЛНИТЕЛЯТ** се задължава да отстрани за своя сметка и в договорените срокове всички несъответствия и/или отклонения от договореното на доставените стоки, констатирани и предявени по реда на настоящия договор.

**5. ИЗПЪЛНИТЕЛЯТ** на обществената поръчка е длъжен да осигури и да поддържа складова наличност от всеки продукт, за който е подписан договор за доставка, гарантиращ изпълнението на доставката в договорния срок.

**V. ЗАДЪЛЖЕНИЯ НА ВЪЗЛОЖИТЕЛЯ**

**1. ВЪЗЛОЖИТЕЛЯТ** предава срещу подпис на упълномощен представител на **ИЗПЪЛНИТЕЛЯ** писмена заявка за доставка или я изпраща по факс, посочен от **ИЗПЪЛНИТЕЛЯ**. Заявката съдържа всички данни, необходими за изпълнение на предмета на настоящия договор.

**2. ВЪЗЛОЖИТЕЛЯТ** се задължава да приеме заявените и доставени от **ИЗПЪЛНИТЕЛЯ** стоки, съответстващи по вид, количество и качество на договорените.

**3. ВЪЗЛОЖИТЕЛЯТ** се задължава да заплати цената на доставените стоки при условията на настоящия договор и офертата.

**4. ВЪЗЛОЖИТЕЛЯТ** не извършва плащане по фактура, която не е оформена съгласно изискванията на Закона за счетоводството или не съответства на доставените стоки – до представяне на фактура в съответствие със закона и договора.

**VІ. РЕД ЗА ПРИЕМАНЕ И РЕКЛАМАЦИИ**

**1.** Приемането на доставените стоки се извършва на мястото на изпълнение, посочено в т. III.2 от договора. Доставката се придружава с необходимите документи съгласно Закона за медицинските изделия.

**2.** Приемането на стоките се удостоверява с двустранно подписан предавателно-приемателен протокол.

**3. ИЗПЪЛНИТЕЛЯТ** отговаря за годността на доставените стоки съобразно изискванията на приложимото законодателство и настоящия договор.

**4. ВЪЗЛОЖИТЕЛЯТ** предявява рекламации пред **ИЗПЪЛНИТЕЛЯ за:**

**- явни недостатъци –** в тридневен срок от получаване на стоките, а за малки количества- веднага при получаването. Рекламациите за малки количества се отразяват в предавателно-приемателен протокол.

**- за скрити недостатъци -** през целия срок на годност на доставените стоки, веднага след констатирането им.

**5. ВЪЗЛОЖИТЕЛЯТ** уведомява писмено, включително по факс, **ИЗПЪЛНИТЕЛЯ** за наличието на явни (с изключение на малките количества) или скрити недостатъци в доставените стоки. В рекламацията се посочва задължително вида на рекламираните стоки и тяхното количество, писмената заявка, датата на доставката и приемателно-предавателния протокол, както и основанието за рекламацията.

**6.** При предявена рекламация за недостатъци по т. **VІ.**4 **ИЗПЪЛНИТЕЛЯТ** е длъжен в срок от 24 часа от получаването й за своя сметка и риск да замени некачествените стоки, като достави на **ВЪЗЛОЖИТЕЛЯ** стоки в пълно съответствие с договореното, както и да заплатидоговорената неустойка.

**7.** При съмнение в качеството на лекарствените продукти Възложителят е длъжен незабавно писмено да уведоми ИАЛ и Изпълнителя, като посочи конкретните причини, довели до съмнение в качеството на лекарствения продукт, неговото наименование, количество и партиден номер.

**8.** В срок до 24 часа от получаването на писменото уведомление по предходната т. 7 Изпълнителят е длъжен да достави други стоки от същия вид с необходимото качество.

**9.** Лекарствените продукти, за които е направено писмено уведомление по т. **VІ.**7, остават на съхранение при Възложителя, който е длъжен да ги пази с грижата на добър стопанин и да предостави достъп до тях на контролните органи на ИАЛ за вземане на проби за лабораторни изпитвания, съгласно Наредба № 36 за условията и реда за вземане на проби за държавен контрол върху лекарствени продукти, извършване на изпитванията и заплащането им.

#### VІІ. ГАРАНЦИЯ ЗА ИЗПЪЛНЕНИЕ и ОТГОВОРНОСТ ПРИ НЕИЗПЪЛНЕНИЕ

### 1. Гаранцията за изпълнение на договора се определя от Възложителя в размер 3 % (три на сто) от стойността на договора без ДДС или ……………….. лева и е представена от изпълнителя преди подписването му.

### 2. Гаранцията за изпълнение на договора по ал. 1 се предоставя в една от следните форми: парична сума, банкова гаранция или застраховка, която обезпечава изпълнението чрез покритие на отговорността на изпълнителя.

**3.** Гаранцията, представена във вид на парична сума, се внася по банкова сметка на УМБАЛ „СВЕТА ЕКАТЕРИНА” ЕАД в

„Интернешънъл Асет Банк АД,

IBAN: BG45IABG81231000185400;

BIC:IABGBGSF.

###### 4. Когато гаранцията за изпълнение е банкова, се представя оригиналът й и същата е безусловна, неотменяема, покриваща 100 % от стойността на гаранцията за изпълнение и със срок на валидност крайния срок на изпълнение на поръчката плюс 1 (един) месец. Когато поръчката не бъде изпълнена в договорения краен срок, Изпълнителят е длъжен да удължи срока на предоставената банкова гаранция или да предостави на Възложителя нова банкова гаранция с валидност - периодът на изпълнение на поръчката плюс 1 (един) месец, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за усвояване на гаранцията в пълен размер. Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на Изпълнителя.

###### 5. Когато гаранцията за изпълнение е застраховка, се представя оригиналът й, покриващ 100 % от стойността на гаранцията за изпълнение и със срок на валидност крайния срок на изпълнение на поръчката плюс 1 (един) месец. Когато поръчката не бъде изпълнена в договорения краен срок, Изпълнителят е длъжен да удължи срока на предоставената застраховка или да предостави на Възложителя нова застраховка с валидност - периодът на изпълнение на поръчката плюс 1 (един) месец, не по-късно от 5 (пет) работни дни преди изтичане срока на застраховката. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за изплащане на застраховката в пълен размер. Условията по застраховката се съгласуват в Възложителя.

###### 6. Гаранцията за изпълнение на договора се освобождава в срок от 1 (един) месец след изтичане срока на действие на договора.

###### 7. За периода, през който средствата по ал. 1 от договора законно са престояли при Възложителят, не се дължат лихви на Изпълнителя.

###### 8. Възложителят задържа/усвоява гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

### 9. Възложителят задържа/усвоява гаранцията за изпълнение в пълен размер при разваляне на договора по вина на Изпълнителя.

### 10. Възложителят има право да удържи от стойността на гаранцията за изпълнение размера на начислените неустойки по този раздел.

**11**. **ВЪЗЛОЖИТЕЛЯТ** удържа договорените неустойки от представената от **ИЗПЪЛНИТЕЛЯ** гаранция за изпълнение.

**12. ИЗПЪЛНИТЕЛЯТ** се задължава да уведоми своевременно писмено **ВЪЗЛОЖИТЕЛЯ** при спиране или прекратяване на производството на съответната номенклатура по този договор.

 **13.1** При частично изпълнение в срока за изпълнение на получена заявка, Изпълнителя дължи неустойка в размер на 10 (десет) % върху стойността на неизпълненото от заявените количества. Базата за изчисляване на неустойката е стойността с вкл. ДДС на неизпълненото. В случай на невъзможност на изпълнение на заявените количества, Изпълнителя е длъжен да уведоми Възложителят писмено в срок от 24 часа от датата на получаване на заявката по факс или електронна поща.

 **13.2** За забавено изпълнение на задълженията си по получена заявка, продължило до 7 /седем/ календарни дни, Изпълнителя дължи неустойка в размер на 10 (десет) % на ден върху стойността на неизпълненото в договорените срокове. Неустойката се начислява от деня, следващ деня на получаване по факса на писмената заявка на Възложителя, а неизпълнението се брои в календарни дни. Базата за изчисляване на неустойката е стойността с вкл. ДДС на неизпълненото.

**13.3** При неизпълнение на договора, продължило 7 /седем/ календарни дни, Възложителят писмено уведомява Изпълнителя дали има интерес от изпълнението или не на конкретните стоки по конкретната заявка. Когато Възложителят няма интерес от изпълнение след 7-ия ден, Изпълнителя дължи неустойка в размер на 5 (пет) пъти на стойността на неизпълненото. Базата за изчисляване на неустойката е стойността с вкл. ДДС на неизпълненото.

**13.4.** При неизпълнение на задълженията на Изпълнителя по т. VI.6 и т. VI.8 се прилагат разпоредбите на предходната т. 13.1, т. 13.2 и т. 13.3.

**13.5.1.** Плащането на договорените и дължими неустойки се извършва чрез прихващане на насрещни парични задължения на Възложителя.

**13.5.2.** Прихващане може да бъде извършено и за сметка на насрещни парични задължения на Възложителя както по този договор, така и по друг/и договор/и между същите страни.

**13.5.3.** За извършване на прихващането Възложителят прави писмено изявление до Изпълнителя. Двете насрещни задължения се смятат за погасени до размера на по-малкото от тях от деня, в който прихващането е могло да се извърши.

**13.5.4.** Когато в случаите по т. 13.5.1 и 13.5.2 сумите не са достатъчни Изпълнителя превежда остатъка от дължимите неустойки в определен от Възложителят срок и по посочена от него банкова сметка.

**13.6.** Ако договорените и дължими неустойки не могат да бъдат издължени по реда на прихващането или не бъдат доброволно изплатени, Възложителят задържа част или цялата гаранция за изпълнение на договора.

**13.7.** Възложителят има право и на обезщетение за претърпените вреди, когато те надхвърлят размера на договорената неустойка.

**VІІІ. СРОК НА ДОГОВОРА И ОСНОВАНИЯ ЗА ИЗМЕНЕНИЕ И ПРЕКРАТЯВАНЕ**

**1.** Договорът влиза в сила от датата на подписването му от двете страни и има срок на действие дванадесет месеца.

**2. Действието на договора се прекратява преди изтичане на срока по т. 1, когато бъде достигната общата ориентировъчна стойност по раздел II, т. 1 от този договор**.

**3**. Изменение на договора се извършва по взаимно съгласие с подписване на двустранен анекс между страните при условията на чл. 116 от ЗОП.

**4.** Този договор се прекратява, освен на основанията по чл. 118, ал. 1 от ЗОП, и в следните случаи:

4.1. с изтичане на срока по него и след изпълнение на всички задължения на страните по договора;

4.2. по взаимно писмено съгласие между страните, изразено чрез подписване на двустранно споразумение;

4.3. едностранно от Възложителя с писмено уведомление до другата страна, когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация;

4.4. едностранно от Възложителя с писмено уведомление до другата страна, когато установи, че тя ползва подизпълнители при изпълнение на договора. *(когато с договора е допуснато ползване на подизпълнители от Изпълнителя при изпълнение на поръчката, т. 6 се променя така:*

*4.4. едностранно от Възложителя с писмено уведомление до другата страна, когато установи, че без спазване на разпоредбата на чл. 66, ал. 11 от ЗОП, тя ползва други подизпълнители при изпълнение на договора, различни от тези, посочени в договора, или подизпълнителите изпълняват друг вид работа или участие от предвиденото в договора,.)*

**5**. Всяка от страните може да развали договора, като даде на другата 5- (пет) дневен срок за изпълнение на задължение по този договор, което не е изпълнено поради причина, за която другата страна отговаря, с предупреждение, че след изтичането на срока ще смята договора за развален. Разваляне на договора не се допуска, ако неизпълнената част от задължението е незначителна с оглед интереса на изправната страна.

**ІХ. ФОРСМАЖОРНИ ОБСТОЯТЕЛСТВА**

 **1.** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди и предотврати, и които са възникнали след сключването на договора.

**2.** Страната, която се позове на обстоятелство от извънреден характер по смисъла на предходната т.1, което е причина за неизпълнение на задължения по договора, е длъжна в срок до 3 (три) дни от възникването му писмено да уведоми другата страна по договора в какво се състои непреодолимата сила, какви са възможните последици от нея за изпълнението на договора и да докаже причинната връзка между това обстоятелство и невъзможността за изпълнение. При неуведомяване Изпълнителядължи неустойки, съгласно т. VII.13.1, т. VII.13.2 и т. VII.13.3 от настоящия договор,както и обезщетение за настъпилите от това вреди.

**3.** Отношенията между страните по повод неизпълнение на задължение/задължения, причинено от непреодолима сила, се уреждат съгласно гражданското законодателство на Република България.

**4.** Никоя от страните по договора не носи отговорност за изцяло или частично неизпълнение на задължения, поети по силата на договора, ако невъзможността за изпълнението се дължи на причина, която не може да й се вмени във вина.

**Х. ДРУГИ УСЛОВИЯ**

##### 1.Всички съобщения и уведомления между страните по настоящия договор ще бъдат в писмена форма за действителност, която ще се смята за спазена и при отправянето им по факс.

##### 2. Всяка страна е длъжна да уведоми другата за промени в обстоятелствата по този договор в тридневен срок от настъпването им.

**3.** Страните сочат следните лица за свои представители за осъществяване на контакти и изпълнение на задълженията си по настоящия договор:

###### 3.1. ЗА ИЗПЪЛНИТЕЛЯ

###### ...........................

###### тел. ........................................

###### 3.2. ЗА ВЪЗЛОЖИТЕЛЯ

###### ......................................................

###### тел. .....................

4. За дата на съобщението се смята:

* датата на предаването – при ръчно предаване на съобщението.
* датата на пощенското клеймо на обратната разписка – при изпращане по пощата.
* датата на приемането – при изпращане по факс .

**5. С**траните нямат право да прехвърлят правата и задълженията си по този договор.

**6.** Всяка от страните по този договор се задължава да не разпространява информация за другата страна, станала й известна при или по повод изпълнението на договора, освен при спазване изискванията на закон.

**7.** Всеки спор относно съществуването и действието на настоящия договор или във връзка с неговото нарушаване, включително споровете и разногласията относно действителността, тълкуването, изпълнението или неизпълнението или прекратяването му, ще се уреждат от страните по споразумение.

**8.** При непостигане на споразумение страните отнасят спора за разглеждане и решаване от компетентния български съд по реда на ГПК.

**9.** Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

 **10.** Към датата на подписването на настоящия договор са представени следните документи:

 Документи по чл. 112, ал.1 от ЗОП;

 Декларация по чл.59, ал.1, т.3 от Закона за мерките срещу изпирането на пари.

 Неразделна част от настоящия договор е Техническа спецификация – Приложение № 1 и офертата – техническа и ценова, на участника в обществената поръчка, определен за изпълнител.

 Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ВЪЗЛОЖИТЕЛ ИЗПЪЛНИТЕЛ**

**Изпълнителен директор: ................................ ( ……………………..)**

|  |
| --- |
| Е. СтояноваГлавен счетоводителД. МинковаНачалник отдел „АО и ВО“Д. НайденоваЛице упражняващо предварителен контрол за законосъобразностГ. Ганчева, н-к отдел „ППД“, юрист1. проф. д-р Димитър Петков – зам. директор по лечебната дейност |
|  |
| 2. проф. д-р Юлия Джоргова - началник Клиника по кардиология |
| 3. проф. д-р Диана Трендафилова - Лазарова - началник на Отделение по кардиология4. проф. д-р Тодор Захариев - началник кл. Съдова хирургия5. доц. д-р Боян Баев - лекар в Отделение за оперативно лечение на придобити сърдечни заболявания към Клиника по кардиохирургия6. доц. д-р Светослав Тодоров Йовев - н-к отделение за кардиостимулация,имплантиране на кардиовер. дефибр. ресинхронизир. лечение |
| 7. д-р Вера Табакова - началник на Лаборатория по микробиология и болнична хигиена |
| 8. д-р Клавдия Патрикова - главен асистент в Отделение по неинвазивна кардиология в Клиника по кардиология9. д-р Ивац Николов Нацев – началник отделение на интензивно лечение на сърдечно оперирани болни |
| 10. маг. Фармацевт Николина Първанова - управител в Болнична аптека |
| 11. маг.фармацевт Николай Пенчев - маг. Фарм. Болнична аптека12. Ирен Дикова Димитрова – Миленкова – главна мед. сестра |